खरीदने से पहले तुलना करें किस ब्रांड में इनका कितना इस्तेमाल
Protect Yourself From Harmful Chemicals In Daily Personal Care Products Like Soap, Oil, And Shampoo. Compare Brands To See Which Ones Use Safer Ingredients. हम रोज साबुन, क्रीम, डिओड्रेन्ट इस्तेमाल करते हैं, मगर इनमें मौजूद केमिकल्स के खतरे के स्तर को नजरअंदाज कर देते हैं। इनके रोजाना इस्तेमाल से कैंसर, अस्थमा, चर्म रोग, किडनी फेल्योर
हम रोज साबुन, क्रीम, डिओड्रेन्ट इस्तेमाल करते हैं, मगर इनमें मौजूद केमिकल्स के खतरे के स्तर को नजरअंदाज कर देते हैं। इनके रोजाना इस्तेमाल से कैंसर, अस्थमा, चर्म रोग, किडनी फेल्योर हो रहा है। हेयर ऑयल, लिप्सटिक, आइलाइनर, मॉश्चराइजर, क्रीम में ब्यूटिलेटेड हाइड्रॉक्साइनिसोल यानी बीएचए होता है। ये पेट के कैंसर, किडनी सेल्स डैमेज करने और प्रजनन प्रक्रिया पर असर डालते हैं। अब जब भी ऐसे पर्सनल केयर उत्पाद खरीदें तो यह जरूर देख लें कि किस ब्रांड में खतरनाक केमिकल का स्तर क्या है।
सौंदर्य उत्पाद: कैंसर की वजह है फॉर्मेल्डिहाइड
कई कंपनियां कॉस्मेटिक्स, हेयर स्ट्रेटनर्स, नेल पॉलिश, शैंपू, बेबी सोप में पैराफॉर्मेल्डिहाइड केमिकल का अब भी इस्तेमाल कर रही हैं। अमेरिका सहित कई देशों में इस केमिकल पर पाबंदी लगी है।
रिसर्च: इसके लंबे समय तक इस्तेमाल करने से आंखों में जलन, नाक-कान में खुजली और गले का कैंसर भी हो सकता है।
परफ्यूम: हार्मोन्स पर असर, अस्थमा की बीमारी 
इंटरनेशनल फ्रेगरेंस एसोसिएशन के अनुसार, जिन परफ्यूम में बेंजोफिनोन, बीएचए, नेप्थालीन और पैथालेट्स केमिकल का ज्यादा इस्तेमाल किया गया हो उन परफ्यूम से दूरी बनाएं।
रिसर्च: एक्जिमा, सांस से जुड़ी बीमारियां जैसे अस्थमा, चर्म रोग और महिला-पुरुषों में प्रजनन क्रिया को नुकसान पहुंचाता है।
टूथ पेस्ट: पैराबेन जैसे केमिकल से ब्रेस्ट कैंसर
अपने टूथ पेस्ट, फेश वॉश, शैंपू, कंडीशनर और दूसरे कॉस्मेटिक्स में देखिए कि पैराबेन कम्पाउंड, प्रोपी पैराबेन और मीथाइल पैराबेन जैसे घातक केमिकल का इस्तेमाल किस मात्रा में किया गया है।
रिसर्च: महिलाओं में ब्रेस्ट कैंसर, पुरुषों में प्रजनन प्रक्रिया पर असर और हॉर्मोन्स में बदलाव की शिकायतें आ रही हैं।
हेयर डाई: बाल, नाखून रंगने से बहरे-अंधे होंगे 
बेहद खतरनाक केमिकल फीनाइलिनडायामिन का हेयर डाई में इस्तेमाल हो रहा है। रंगहीन लिक्विड टॉलूइन, जिसे क्रूड ऑयल, नेल पेंट, नेल पेंट रिमूवर और गोंद में इस्तेमाल हो रहा है।
रिसर्च: यह नर्व सिस्टम को डैमेज करता है, जिससे बहरापन, अंधापन, एकाग्रता में कमी, यादाश्त जाने की दिक्कत आ रही।
कॉस्मेटिक्स और केमिकल वाले उत्पाद खरीदने से बचें
कोलंबिया यूनिवर्सिटी की प्रोफेसर डॉक्टर अमि जोटा के मुताबिक, कॉस्मेटिक्स और केमिकल वाले उत्पाद खरीदने से बचें। अगर खरीद रहे हैं तो पैकिंग पर जरूर देख लें कि इनकी मात्रा कितनी है और खतरनाक होने की किस कैटेगरी में आते हैं।